OpenLLM-France/wikimedia huggingface dataset:
# Acadèmia de la Força Aèria

Una Acadèmia de la Força Aèria o una Acadèmia de l'Aire és una institució nacional que ofereix capacitació inicial per a oficials, possiblement inclou educació de nivell de pregrau, a cadets d'oficials de la força aèria que es preparen per ser oficials comissionats en una força aèria nacional. La primera acadèmia del aire del món va ser el col·legi de la RAF per a cadets (ara anomenat Royal Air Force College) que es va fundar l'1 de novembre de 1919 en un centre d'entrenament de vol de la Royal Navy. Moltes nacions tenen acadèmies de l'aire, algunes de les quals són:
* L'Acadèmia de la Força Aèria de la República de la Xina, fundada en 1928.
* L'Acadèmia de la Força Aèria Brasilera, fundada en 1960.
* L'Acadèmia Aeronautica d'Itàlia, fundada en 1923.
* L'Acadèmia de la Força Aèria de Bangladesh, fundada en 1974 com a Unitat d'Entrenament de Cadets.
* La Real Escola d'Oficials de la Real Força Aèria de Dinamarca, fundada en 1951.
* L'Acadèmia de l'Exèrcit de l'Aire de França.
* L'Acadèmia de la Força Aèria, Dundigul, Índia.
* La Egyptian Air Academy, fundada en 1951.
* L'Acadèmia de la Força Aèria Gagarin, Força Aèria de Rússia, fundada en 1940.
* L'Acadèmia Hel·lènica de la Força Aèria de Grècia, fundada en 1919 com l'Acadèmia militar d'Aviació, es va convertir a l'escola de la Força Aèria Grega en 1931.
* L'Acadèmia de la Força Aèria de la República de Corea, fundada com l'Acadèmia d'Aviació en 1949.
* L'Acadèmia de la Real Força Aèria Noruega, fundada en 1949.
* L'Acadèmia de la Força Aèria del Pakistan, fundada com una escola d'entrenament de vol en 1947, i que va esdevenir una universitat en 1948, va ser reformada com una acadèmia de vol en 1967.
* L'Acadèmia de la Força Aèria Polonesa, fundada en 1927.
* L'Acadèmia de la Força Aèria Portuguesa, fundada en 1978.
* L'Acadèmia de la Força Aèria de Sri Lanka, fundada en 1976.
* L'Acadèmia de la Força Aèria Turca, fundada en 1951.
* El Royal Air Force College Cranwell del Regne Unit, fundada en 1916 com una base d'entrenament aeri naval, es va convertir en una universitat de la força aèria en 1919.
* L'Acadèmia de la Força Aèria dels Estats Units, fundada en 1954.
* L'Acadèmia d'Enginyeria de la Força Aèria Zhukovsky, Força Aèria de Rússia, fundada en 1920.
* L'Acadèmia de la Força Aèria de Zhukovsky - Gagarin, de la Força Aèria Russa, va ser creada com a resultat de la fusió entre l'Acadèmia d'Enginyeria de la Força Aèria Zhukovsky, i l'Acadèmia de la Força Aèria Gagarin en 2008.
* L'Acadèmia de vol de la Força Aèria d'Israel, entrena a les tripulacions per operar en els avions de la Força Aèria Israeliana, entrena a pilots de combat, i a pilots d'helicòpter de transport militar, així com a navegants de combat i transport.
# Les germanes enfadades

Les germanes enfadades (títol original: Les Sœurs fâchées) és el primer llargmetratge d'Alexandra Leclère, estrenat l'any 2004. Ha estat doblada al català.

## Argument

Ja que un dels editors als quals ha enviat la seva primera novel·la li ha donat cita, Louise, esteticista a Le Mans, desembarca a París per tres dies. S'allotja amb la seva germana Martine, que no la suporta. No tenen d'altra banda res en comú. La càndida Louise no és gaire espavilada però té un gran cor. Martine no és més que un bloc d'amargor. Porta una vida de burgesa ociosa en un fantàstic pis dels bons barris, al costat d'un ric marit, Pierre, que no estima, i d'un fill del qual ella es desinteressa. Entre petites males passades i grans disputes, la cohabitació no és del tot tranquil·la.

## Repartiment

* Isabelle Huppert: Martine Demouthy
* Catherine Frot: Louise Mollet
* François Berléand: Pierre Demouthy
* Brigitte Catillon: Sophie
* Michel Vuillermoz: Richard
* Christiane Millet: Géraldine
* Rose Thiéry: Fernanda, la minyona
* Bruno Chiche: Charles
* Jean-Philippe Puymartin: L'editor
* Antoine Beaufils: Alexandre Demouthy
* Philippe Breton
* Philippe Cacheux
* Françoise Dubois
* Denis Sylvain

## Banda original

* Isabelle Huppert i Catherine Frot són assegudes davant de la televisió. Miren el film Les Donzelles de Rochefort, a continuació canten i imiten amb gestos La cançó de les bessones.
* Els Crèdits del final, Rue de Jollières, són d'Alexandra Leclère i de Philippe Sard i els canten Isabelle Huppert i Catherine Frot.
* Another One Bites the Dust - Queen (escena de la discoteca).
* Vull viure - Roméo et Juliette - Charles Gounod
* La traviata - Acte I - Giuseppe Verdi
* Bedroom Dancing - Day One (grup)

## Referències

* ↑ «ésAdir > Filmoteca: pel·lícules > Les germanes enfadades». [Consulta: 10 desembre 2018].
* ↑ AlloCine. «Les soeurs fâchées». [Consulta: 10 desembre 2018].
# Partit Radical Socialista (Luxemburg)

Partit Radical Socialista (luxemburguès Radikal-Sozialistescher Partei, francès Parti Radical Socialiste) fou un partit polític luxemburguès actiu entre 1925 i 1932. Fou successor de la Lliga Liberal de Luxemburg, però a diferència del seu antecessor, existia com a partit extraparlamentari organitzat. Fou antecessor del Partit Radical Liberal, i posteriorment, del Partit Democràtic.
El partit fou creat el 1925 després del trencament de la Lliga Liberal entre els antics liberals, que abandonaren el partit dirigits per Robert Brasseur, i joves liberals, liderats per l'alcalde de la ciutat de Luxemburg, Gaston Diderich. Quan la Lliga es va dissoldre, el sector més progressista del partit, dirigit per Diderich, va fundar el Partit Radical Socialista, que es va presentar a les eleccions legislatives luxemburgueses de 1925 i va obtenir 5 diputats, i fou el tercer partit més votat, cosa que li permeté participar en un govern de coalició amb socialistes i independents presidit per Pierre Prüm, però que als 14 mesos es va trencar per diferències amb els socialistes. El 1928 una facció dirigida per Marcel Cahens trencà amb el partit com a protesta contra la participació del partit en el govern del Partit de la Dreta de Joseph Bech. Ambdúes fraccions, però, es reunificaren el 1932 com a Partit Radical Liberal, i participaria en els governs de 1932 a 1938. Després de la Segona Guerra Mundial participà en la formació del Partit Democràtic.

## Referències

* L'Histoire du DP Arxivat 2007-10-11 a Wayback Machine.
* Hearl, Derek (1988). "The Luxembourg Liberal Party". a Emil Kirchner. Liberal Parties in Western Europe. Cambridge: Cambridge University Press. pp. pp. 373 – 395. ISBN 0521323940.
# Carles Riera

«Carles Riera» té aquests significats:
* Carles Riera i Albert (1960), sociòleg, activista social i polític català
* Carles Riera i Fonts (Moià, 1959), prevere i lingüista català, especialitzat en llenguatge científic
* Carles Riera Pujal (Granollers, 1956 - Barcelona, 2009), músic, clarinetista i pedagog
# Àmpel

Àmpel (en grec antic Ἄμπελος, "cep de vinya"), va ser, segons la mitologia grega, un jove sàtir, estimat de Dionís. Era fill d'un sàtir i d'una nimfa. Normalment a les estàtues clàssiques, se'l representa al costat del déu.
Segons Nonnos a les Dionisíaques, Àmpel viu a Lídia. Acompanya sempre Dionís i per atreure l'atenció del seu amant, puja a cavall de tigres, ossos i lleons. Dionís li va dir, però, que es guardés de les banyes dels braus. A petició d'Hera, la deessa Ate, l'Error, que era a Frígia perquè Zeus, enfadat amb ella, l'havia precipitat allà, es va presentar a Àmpel en forma d'un sàtir jove, i li va aconsellar que provés de cavalcar un toro, i convencent-lo que amb això es guanyaria la predilecció de Dionís i la possibilitat de guiar el seu carro, que llavors portava Maró. Àmpel va caure i es trencà el coll. Dionís el va transformar en cep i de la seva sang en va fer vi.
Ovidi el fa també fill d'un sàtir i d'una nimfa i estimat per Dionís. El déu li regalà una vinya. Els ceps, carregats de raïm, penjaven d'un om. El jove va voler agafar el raïm, va pujar a l'arbre i va caure i es va matar. Dionís el va transformar en constel·lació.

## Referències

* ↑ Nonnos. Dionisíaques. XI, 185 i s.
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 31. ISBN 9788496061972.
# Volnovakha

Volnovakha (en ucraïnès i en rus Волноваха) és una ciutat de l'óblast de Donetsk i el centre administratiu del districte de Volnovakha a Ucraïna, situada actualment a zona ocupada de la República Popular de Donetsk a Rússia. Està situada a 51 km al sud-oest de Donetsk. La seva població era de 23.164 en 2014.

## Història

L'origen de Volnovakha es troba en la fundació d'una estació de la línia de ferrocarril en 1881. La seva població augmentà lentament, ja que només tenia 634 habitants en 1915. Durant la guerra civil russa, Volnovakha va ser una base d'artilleria de l'Exèrcit Blanc. L'octubre de 1919, va haver-hi combats als voltants de Volnovakha entre l'Exèrcit Blanc i l'Exèrcit Negre, comandat per Nèstor Makhnò. Volnovakha es converteix en centre administratiu del districte en 1930 i rep l'estatus de ciutat en 1938.
El desenvolupament de la plataforma ferroviària va afavorir la industrialització de la ciutat (indústries agroalimentàries). Diverses institucions culturals, mèdiques i esportives es construeixen durant els anys de 1930. La població de la ciutat aconseguia els 15.300 habitants en 1939. La ciutat és ocupada en la Segona Guerra Mundial per l'Alemanya Nazi i alliberada per l'Exèrcit Rojo el 10 de setembre de 1943.
Després de la guerra es van desenvolupar les indústries agroalimentàries i dels materials de construcció.

## Demografia

Evolució demogràfica :
| 1939 | 1989 | 2001 | 2005 | 2011 | 2014 |
| 15.300 | 26.371 | 24.647 | 23.991 | 23.442 | 23.164 |
Segons el cens de 2001, la llengua materna de la població és el rus pel 56,3%, pel 42,45% l'ucraïnès.

## Referències

* ↑ World Gaeetteer
* ↑ Розподіл населення за рідною мовою, Донецька область 2001 Arxivat 2016-03-05 a Wayback Machine.,
# Micrixalus

Micrixalus és un gènere de granotes de la família Ranidae de l'Àsia tropical.

## Taxonomia

* Micrixalus elegans (Rao, 1937).
* Micrixalus fuscus (Boulenger, 1882).
* Micrixalus gadgili (Pillai & Pattabiraman, 1990).
* Micrixalus kottigeharensis (Rao, 1937).
* Micrixalus narainensis (Rao, 1937).
* Micrixalus nudis (Pillai, 1978).
* Micrixalus phyllophilus (Jerdon, 1854).
* Micrixalus saxicola (Jerdon, 1854).
* Micrixalus silvaticus (Boulenger, 1882).
* Micrixalus swamianus (Rao, 1937).
* Micrixalus thampii (Pillai, 1981).

## Referències

* IUCN (anglès)
# Perth Wildcats

Els Perth Wildcats són un equip de bàsquet australià amb seu en la ciutat de Perth, que competeix en la NBL, la principal categoria del bàsquet oceànic. Disputa els seus partits en el Challenge Stadium, amb capacitat per a 4.500 espectadors.

## Història

L'equip es va fundar en 1982 amb el nom de Westate Wildcats. Va ser el primer equip sorgit d'Austràlia Occidental, i l'únic fins al moment a haver-hi format part de la NBL. En 1984 van canviar el nom per l'actual, i en 1987 van aparèixer per primera vegada en els play-offs, arribant a la final, que van perdre davant els Brisbane Bullets.

## Palmarès

* NBL
** Campió 1990, 1991, 1995, 2000 i 2010
** Finalista 1987, 1993 i 2003

## Camisetes retirades

* No. 6 Mike Ellis
* No. 7 James Crawford
* No. 14 Scott Fenton (decès)
* No. 15 Ricky Grace
* No. 21 Andrew Vlahov
* No. 30 Scott Fisher

## Jugadors destacats

* Todd Lichti
* Paul Rogers

## Referències

* ↑ austadiums.com Challenge Stadium, consultat en setembre de 2009
# Olympique de Marseille Vitrolles

L'OM Vitrolles fou un club francès d'handbol de la ciutat de Marsella fundat l'any 1989 com a SMUC Marseille i desaparegut el 1996. No formava part del club esportiu Olympique Marseille. Tot i que era legalment independent, va rebre suport econòmic del club de futbol. El 50% del pressupost de fins a dotze milions de franc francès va ser recaptat per la ciutat de Vitrolles i el Conseil général des Bouches-du-Rhône. Quan el club ja no va poder compensar un dèficit de tres milions de francs, va baixar a la tercera divisió l'estiu de 1996. Va significar el final per al club fins aleshores de gran èxit. Té l'honor d'haver conquistat l'any 1993 el primer títol europeu d'handbol de França.
La seva política esportiva basada a fitxar els millors jugadors francesos del moment va provocar un gran dèficit a l'entitat. Aquests problemes econòmics el van portar l'any 1996 a un descens administratiu a 3a Divisió que va tenir com a conseqüència final la desaparició de l'entitat.

## Història

El 1989, l'Stade Marseillais UC i Vitrolles HB es van fusionar per crear Vitrolles SMUC Handball. L'any 1991, amb l'arribada al capdavant del club de Jean-Claude Tapie, germà de Bernard Tapie, el club va prendre el nom d'OM-Vitrolles. Tingueu en compte que el club no és una secció completa de l'Olympique de Marsella ja que no hi havia cap vincle legal entre les dues entitats, però depèn molt d'això, l'OM presta el seu nom i l'ajuda econòmicament cobrint regularment el seu dèficit i a través d'un acord que permeti a tres mil seguidors de l'OM donar suport al club d'handbol.
El club va ser un dels millors clubs francesos durant la dècada de 1990, guanyant la 1993 el primer trofeu europeu per a un club d'handbol francès, la Recopa d'Europa, trofeu que segueix uns dies a la Champions League guanyada per l'Olympique de Marsella en futbol.

## Palmarès

* 1 Recopa d'Europa: 1993
* 2 Lliga francesa: 1994 i 1996
* 2 Copa de França: 1993 i 1995

## Referències

* ↑ «ans un trou financier et sportif.Déficitaire, le club champion de France est rétrogradé», 22-05-1996. [Consulta: 19 abril 2014].
* ↑ Jean-Louis Le Touzet «L'OM du hand, main dans la main». Libération, 25-03-1995 [Consulta: 30 març 2021].
* ↑ Michel Chemin «L'OM Vitrolles dans un trou financier et sportif. Déficitaire, le club champion de France est rétrogradé». Libération, 22-05-1996 [Consulta: 18 febrer 2020].
* ↑ Jean-Louis Le Touzet «L'OM du hand, main dans la main». Libération, 25-03-1995 [Consulta: 30 març 2021].
* ↑ «L'OM-Vitrolles remporte sa Coupe d'Europe». L'Humanité, 31-05-1993 [Consulta: 18 febrer 2020].
* ↑ Anouk Jorge «L'OM-Vitrolles, en pionnier». L'Équipe, 1 juin 2018 [Consulta: 26 març 2021].
# Casa de l'Abat (Llimiana)

La Casa de l'Abat és un edifici del municipi de Llimiana (Pallars Jussà) inclòs a l'Inventari del Patrimoni Arquitectònic Català.

## Descripció

Edifici capçalera d'una illa d'habitatges entre mitgeres. Confrontat amb la porta principal de l'església parroquial, la façana, avui reformada, té dues i tres plantes d'alçada que segueixen un eix de simetria definit pel portal adovellat (típic del barroc). La coberta, de teula àrab, és de dos vessants amb carener paral·lel al carrer principal.

## Història

1784 és la data de la llinda amb l'escut a sobre que porta la inscripció: "ARMAS DE LOS BERGUA". Família noble procedent de l'Aragó, que encara hi viu a la casa.

## Vegeu també

* Llista de monuments de Llimiana

## Referències

* 1 2 «Casa de l'Abat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 13 març 2017].
# Volodarski

Volodarski (en rus: Володарский) és un poble (un possiólok) de l'óblast d'Astracan, a Rússia. Segons el cens del 2010 tenia 10.005 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Saint-Maurice

«Saint-Maurice» té aquests significats:
* Saint-Maurice (Baix Rin), municipi francès a la regió d'Alsàcia, departament del Baix Rin.
* Saint-Maurice (Valais), municipi suís del cantó del Valais cap del districte homònim.
* Saint-Maurice (Val-de-Marne), municipi francès al departament de la Val-de-Marne, regió de l'Illa de França.
* Saint-Maurice-de-Cazevieille, municipi francès al departament del Gard, regió de Llenguadoc-Rosselló.
* Saint-Maurice-de-Ventalon, municipi del departament francès de la Losera, regió de Llenguadoc-Rosselló.
* Saint-Maurice-la-Souterraine, municipi de la regió del Llemosí al departament de la Cruesa.
* Saint-Maurice-Navacelles, municipi francès al departament de l'Erau i regió de Llenguadoc-Rosselló.
* Saint-Maurice-près-Crocq, comuna de França a la regió de Llemosí, departament de Cruesa, districte d'Aubusson.
* Bourg-Saint-Maurice, municipi de la regió de Roine-Alps departament de la Savoia.
* Districte de Saint-Maurice, districte del cantó suís del Valais.
# Micrixalus narainensis

Micrixalus narainensis és una espècie de granota que viu a l'Índia.

## Referències

* Biju, S.D., Dutta, S. & Inger, R. 2004. Micrixalus narainensis. Llista Vermella d'Espècies Amenaçades de la UICN 2006. Consulta: 21 d'abril del 2008.
# Piangus

Piangus (en rus: Пьянгус) és un poble de l'óblast de Vladímir, a Rússia, segons el cens del 2010 no tenia cap habitant. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Wen Qin

    En aquest nom xinès, el cognom és Wen.
Wen Qin :
| Xinès tradicional: | Xinès tradicional: | 文欽 |
| Xinès simplificat: | Xinès simplificat: | 文钦 |
Wen Qin (mort el 257 EC), nom estilitzat Zhongruo (仲若), va ser un general militar de Cao Wei durant el període dels Tres Regnes de la història xinesa. Va servir com el protector de la Província de Yang. Enfurismat amb Sima Shi pel reemplaçament de l'emperador Cao Fang, llavors es va aixecar en revolta juntament amb Guanqiu Jian. Ells foren derrotats i van fugir a Wu Oriental, però posteriorment van ser morts per Zhuge Dan.

## Família

* Fills
** Wen Hu
** Wen Yang

## Vegeu també

* Llista de persones relacionades amb els Tres Regnes
* Tres Revoltes a Shouchun

## Referències

* Chen Shou. Registres dels Tres Regnes, Capítol 28.
# Josep Fonts Planàs

Josep Fonts Planàs (Reus, 1870 - Reus, segle XX) va ser un escriptor i periodista català.
L'historiador de la cultura reusenca Joaquim Santasusagna en fa una nota biogràfica. Era fill del periodista i poeta Marià Fonts Fortuny, i va néixer a la casa pairal de la família, La Florida, una masia reusenca important vora el terme municipal de La Canonja, amb uns quaranta jornals de terra. Estudià a l'institut de Reus i des de jove va tenir inclinacions literàries, segurament degut a la influència familiar. Es dedicà a portar la hisenda familiar i entrà al cos de redacció del Diario de Reus, on va escriure molts anys. També participà des de la seva fundació als setmanari satíric i literari La Trompeta. Vinculat a la societat "El Porvenir Reusense", amb altres joves amics seus, com ara Pere Ferré i Bonaventura Vallespinosa, va muntar un grup d'aficionats al teatre, i per a ells va escriure algunes obres. Destaquen Qui bé busca... bé troba, representada a la societat i impresa després a Reus, a la impremta de Celestí Ferrando el 1895, l'any de la seva representació. El mateix any va representar i publicar A cá'l procuradó: juguet cómich en un acte y en vers imprès també per Ferrando i estrenat amb èxit al teatre d'El Porvenir Reusense la nit del 26 de maig de 1895. L'any següent va publicar un llibre de poemes amb el títol de Las dos germanas. Les seves obres són més aviat entreteniments amb aires còmics escrites per diversió. Les seves col·laboracions al Diario de Reus anaven des dels articles d'opinió a la corresponsalia comarcal i a les crítiques d'art, de teatre i de cinema.

## Referències

* ↑ Santasusagna, Joaquim. Reus i els reusencs en el renaixement de Catalunya fins al 1900. Reus: Associació d'Estudis Reusencs, 1982, p. 210.
# Xanguet

El xanguet o cabeçuda (Aphia minuta) és un peix teleosti de la família Gobiidae.
El xanguet és un peix marí molt petit que habita en el mar Mediterrani i en l'oceà Atlàntic. És quasi transparent i d'aspecte delicat, amb una longitud màxima de 6 cm en els mascles i de 5 cm en les femelles. Viu prop de la costa i sol formar bancs de molts individus. La reproducció d'aquests peixos té lloc durant l'estiu.
El xanguet es coneix com a jonquillo o jonquet a les Illes Balears i com a "cabeçon" en occità. Es pesca sovint junt amb el sonso (Gymnammodytes cicerellus) i el cabotí (Pseudaphya ferreri).

## Gastronomia

La seva carn és benvolguda com aliment. És un peix petit molt apreciat en fritura (peix fregit) tant a les costes provençals com a les catalanes, igual que el joell o moixó Atherina boyeri (cabeçuda, en menorquí; melet, en occità), i el sonso o barrinaire (espetolí a Mallorca, enfú a Menorca) Gymmamodites cicerellus. Normalment els xanguets s'empolsen lleugerament amb farina abans de fregir-los. També es poden menjar barrejats amb ou batut en forma de truita, per fer la "truita de xanguet" que es menja normalment amb pa o trossejada com a tapa.

## Referències

* ↑ Cf. l'italià zanchetta, que, en l'estàndard, designa actualment l'Arnoglossus laterna, que en català és llisèria o palaia misèries. El terme estàndard italià per a xanguet és rossetto. Cf. Multilingual illustrated dictionary of aquatic animals and plants de la Comissió Europea.
* ↑ A Menorca, la cabeçuda és, emperò, l'Atherina boyeri, peix designat altrament amb el terme moixó.
# Pazuengos

Pazuengos és un municipi de la Rioja, a la regió de la Rioja Alta.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Mimi Polk Gitlin

Mimi Polk Gitlin és una dona estatunidenca productora de cinema.

## Filmografia

* 1987: Someone to Watch Over Me
* 1991: Thelma & Louise
* 1992: 1492: Conquest of Paradise
* 1994: Monkey Trouble
* 1994: The Browning Version
* 1996: White Squall
* 1999: Clubland
* 2000: Amazing Grace
* 2000: Trossets picants (Picking Up the Pieces)
* 2002: Trapped

## Enllaços externs

* Mimi Polk Giltin a IMDB
# Piana

* Per a altres significats, vegeu «Piana (riu)».
Piana (en cors Piana) és un municipi francès, situat a la regió de Còrsega, al departament de Còrsega del Sud. L'any 1999 tenia 428 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 499 | 517 | 513 | 511 | 500 | 428 |

## Administració

Llista d'alcaldes :
| Període | Identitat | Partit | Qualitat |
| 1962-2001 | Nicolas Alfonsi | PRG | Senador |
| 2001- | Pascaline Castellani | PRG | |

## Referències

Viccionari